འདི་ནི་གང་ཞིག་དགྲ་དང་གང་ཞིག་གྲོགས་སུ་བསྟེན་དགོས་པ་ལྟ་བུ་ཡིན།བོད་བཙན་པོའི་དུས་སུ་ནང་ཁུལ་ན་དགྲ་དང་གྲོགས་ཟེར་བ་མེད།རྒྱལ་པོ་དང་བློན་པོ་མནའ་བཅད་ཡིན་ལ།བློན་པོ་དང་དམག་དཔོན་གྱིས་མནའ་བཅད།དམག་དཔོན་དང་དམག་མིས་མནའ་བཅད་ཡོད།དེ་ནི་དུས་སྐབས་དེར་ལམ་ལུགས་ལྟ་བུ་ཞིག་ཡིན།སྤྱིར་བཏང་རྒྱལ་པོས་བློན་པོའི་ཁྲོད་དུ་འདི་ངའི་གྲོགས་ཡིན་འདི་ངའི་དགྲ་ཡིན་ལྟ་བུའི་ཐེ་ཚོམ་མེད།ཡིན་ཡང་བོད་བཙན་པོའི་སྐབས་སུ་དེའི་ཐོག་ནས་དོན་དག་མང་པོ་ཞིག་བྱུང་མྱོང་།དེ་ན་དགྲ་གྲོགས་ངོ་ཤེས་རྒྱུ་དང་།དེ་ནི་དོན་ལ་གཙོ་ཕལ་གྱི་དབྱེབ་དང་འདྲ།སློབ་སྦྱོང་བྱེད་དུས་སམ།དོན་དག་ཅིག་སྒྲུབ་དུས་གཙོ་ཕལ་གྱི་དབྱེ་བ་འབྱེད་རྒྱུ་གལ་ཆེ།གཙོ་ཕལ་གྱི་དབྱེ་བ་མ་ཤེས་ཚེ།དཔེར་ན་ཆེད་ལས་བསྐྱུར་ཏེ་སྙན་ངག་བྲིས་ནས་འདུག་པ་ལྟ་བུ་རེད།